钦定古今图书集成/明伦汇编/闺媛典/第017卷 > 浣溪纱三首 前人
## 钦定古今图书集成/明伦汇编/闺媛典/第017卷 > 浣溪纱三首 前人

落絮残莺半日天。玉柔花醉只思眠。惹窗映竹满炉
烟。独掩画屏愁不语，斜欹瑶枕髻鬟偏。此时心在
阿谁边。

天碧罗衣拂地垂。美人初著更相宜。宛风如舞透香
肌。独坐含嚬吹凤竹，园中缓步折花枝。有情无力
泥人时。

相见休言有泪珠。酒阑重得叙欢娱。凤屏鸳枕宿金
铺。兰麝细香闻喘息，绮罗纤缕见肌肤。此时还恨
薄情无。